open-index/open-wikipedia-markdown huggingface dataset:
אלדורדו (סרט, 1963)

**אלדורדו** הוא סרט ישראלי מ-1963 בבימויו של מנחם גולן על פי ספרו ומחזהו של יגאל מוסינזון שהועלה בהצלחה חסרת תקדים לאותן שנים בתיאטרון "האהל" ב-1955. זהו סרטו הראשון של גולן כבמאי ואף זיכה אותו בפרס כינור דוד באותה שנה.

## עלילת הסרט
בני שרמן, צעיר עבריין, המבלה את לילותיו וימיו במועדוני ההימורים והביליארד של יפו, מנסה להשתקם תוך הינתקות מהסביבה בה הוא גדל במחיצת פושעים ופרוצות. אולם הדרך אל העולם המתוקן אינה קלה, בעיקר בגלל הדעות הקדומות והאפליה שבהן הוא נתקל.

למעשה, מדובר בגרסה נוספת של מוסינזון לנושאים שהעסיקו אותו עוד ב-1954 במחזהו קזבלן: פער העדות, הבדלי המעמדות ותפיסת האחר הסטריאוטיפית היוצרת מתחים חברתיים קשים בישראל עולת-הימים.

## שחקנים ודמויות

## גרסאות נוספות
בנובמבר 2013 העלה גולן על הבמה בשנית את "אלדורדו" בגרסת מחזמר וכתב לו טקסט ושירים מקוריים חדשים (לחנים: מירון מינסטר). הפקה זו כללה קאסט של כ-20 שחקנים (ביניהם מני פאר, מירי אלוני ומוצי אביב) ורקדני בלט "פאנוב אשדוד". מכיוון שהמחזמר הועלה על ידי מנחם גולן ללא היתר וקבלת רישיון מבעלת הזכויות הבלעדית חנה מוסינזון, אלמנתו של יגאל מוסינזון ומנהלת עיזבונו, המחזמר הועלה רק פעם אחת כפרימיירה (בקרית מוצקין) והורד מהבמות לאחר מכן.

## קישורים חיצוניים

* הסרט המלא לצפייה בתשלום באתר ארכיון ישראלי לסרטים - סינמטק ירושלים
* 
*  (ביקורת)
*  (ביקורת)
* 

## הערות שוליים

קטגוריה:סרטי מנחם גולן
קטגוריה:סרטי 1963
קטגוריה:סרטי חיים טופול
קטגוריה:סרטים ישראליים משנת 1963
Moves like Jagger

"**Moves like Jagger**" (בעברית: "**מהלכים כמו ג'אגר**") הוא סינגל של להקת הרוק האמריקנית מארון 5 וזמרת הפופ האמריקנית כריסטינה אגילרה. השיר יצא לאור ב-21 ביוני 2011, השיר נכלל מאוחר יותר בהוצאה מחודשת של אלבום האולפן השלישי של הלהקה, "Hands All Over". באותו יום של צאת השיר הופיעו מארון 5 ואגילרה בהופעה חיה של השיר בתוכנית הכישרונות *[[The Voice (ארצות הברית)|The Voice]]*.

השיר הגיע למקום הראשון במצעד הבילבורד הוט 100, וכן זה מה שהפך אותו להיות ה"טופ" סינגל הראשון של הלהקה מאז צאת השיר "Makes Me Wonder" משנת 2007. השיר הגיע למקום הראשון במצעדים בארצות הברית, קנדה, דנמרק, אירלנד, הולנד, פינלנד, נורווגיה וניו זילנד.

## רקע
"Moves like Jagger" הוא שיר מסוגת דיסקו-פופ ואלקטרופופ, עם אלמנטים של רוק וסול. הוא כולל "פעימות" סינטיסייזר, קצב מהיר ותופים אלקטרוניים. המילים של השיר מתייחסות ליכולת של הגבר להרשים אישה עם תנועות הריקוד שלו, שבו הוא משווה אותן לשל סולן הרולינג סטונז, מיק ג'אגר.

השיר קיבל הערכה ביקורתית חיובית, כשרבים מהמבקרים החמיאו לכימיה בין הקול של לוין לקולה של אגילרה.

## וידאו קליפ
הקליפ הועלה ליוטיוב ב-9 באוגוסט 2011. בתחילת הקליפ נראים רקדנים מתלבשים ומתאפרים ואת ההכנות לצילום הקליפ. לאחר מכן נראה קטע מריאיון עם ג'אגר משנת 1964 שבו הוא אומר כי "מעולם לא חשבתי שאני אעשה את מה שאני עושה עכשיו (מוזיקה) במשך שנתיים" השיר עצמו מתחיל אחרי דקה, במהלך הקליפ מראים את לוין שר על רקע דגל בריטניה כאשר רקדנים מחקים את תנועותיו של ג'אגר, אגילרה מצטרפת לשירה בדקה ה-3:15 ולאחר מכן נפרס דגל ארצות הברית, במהלך כל הקליפ משולבים קטעי וידאו ישנים של ג'אגר מהופעות עם הרולינג סטונז. הקליפ מסתיים בקטע נוסף מריאיון עם ג'אגר בו הוא אומר "אני מקווה להישאר בעולם המוזיקה לפחות עוד שנה".

## ביקורת
ביל לאמב מהאתר "About.com" נתן לשיר סקירה חיובית, והעניק לו ארבעה וחצי מתוך חמישה כוכבים. לאמב כתב כי השיר הוא: 

## מיקומי שיא

## קישורים חיצוניים

## הערות שוליים

קטגוריה:שירי מארון 5
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי שלבאק
קטגוריה:שירים שהופקו על ידי בני בלנקו
קטגוריה:שירים שהופקו על ידי שלבאק
קטגוריה:וידאו קליפים שבוימו על ידי יונס אוקרלונד
קטגוריה:שירים על מוזיקאים
קטגוריה:שירים על מיניות
קטגוריה:שירים על ריקודים
קטגוריה:שירי אלקטרופופ
קטגוריה:שירי דיסקו אמריקאיים
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:שירי יהלום בקנדה
קטגוריה:שירים על ידוענים
קטגוריה:שירים המבוססים על אנשים אמיתיים
דליה והמלחים

[ממוזער|סצנה מהסרט בהשתתפות [ורוניק ונדל וישראל גוריון]]
**דליה והמלחים** הוא סרט קומי ישראלי משנת 1964, בבימויו של מנחם גולן ובכיכובם של "שלישיית גשר הירקון" ו"רביעיית מועדון התיאטרון" (שמעון בר פרש בתקופה זו והוחלף על ידי חנן גולדבלט) והשחקנית הצרפתייה ורוניק ונדל .

## עלילה
דליה, צעירה יפהפייה מתגנבת כנוסעת סמויה בקוויבק שבקנדה לאוניית משא ישראלית, שיעדה העיר חיפה. דליה, שנולדה בישראל, עברה בילדותה עם משפחתה להתגורר בקנדה, ומאז מתגעגעת לשוב לארץ מולדתה. לאחר שהמלחים מגלים שחפציהם האישיים נעלמים בזה אחר זה, הם מניחים שיש גנב באונייה ולאחר גישושים הם פוגשים בדליה "הנוסעת הסמויה". המלחים עושים הכל כדי להסתירה מהקברניט הקשוח, וכמובן - כדי לזכות בתשומת לבה ואהבתה וגם להביאה לישראל.

שלישיית גשר הירקון, שחבריה השתתפו בסרט, ליוותה גם את הפסקול שלו. השיר "שייק", פארודיה על הביטלס, בוצע כשחברי השלישייה עוטים פיאות נוכריות בסגנון "החיפושיות". היה זה גם השיר הראשון של השלישייה שנכנס למצעד הפזמונים של גלי צה"ל. בסרט הם שרים גם את "לילה בחוף אכזיב" שכתבה והלחינה נעמי שמר. רביעיית מועדון התיאטרון מבצעת את השיר כתובת קעקע.

## שחקנים

## קישורים חיצוניים

* הסרט המלא לצפייה בתשלום באתר ארכיון ישראלי לסרטים - סינמטק ירושלים

* הסרט המלא לצפייה ישירה באתר וואלה VOD

קטגוריה:יהורם גאון
קטגוריה:סרטי 1964
קטגוריה:סרטי קומדיה ישראליים
קטגוריה:סרטי שחור-לבן ישראליים
קטגוריה:סרטי מנחם גולן
קטגוריה:סרטי יהורם גאון
קטגוריה:סרטים ישראליים משנת 1964
רק בלירה

**רק בלירה** הוא סרט קולנוע ישראלי מ-1963 מסוגת קומדיה בבימויו של יורם גרוס.
## עלילה ומשתתפים
במרכז העלילה עומדים גידי הארוך וג'קו הקצר, שני חסרי בית, שמתפרנסים ממכירת מוצרי "הכל בלירה" וחיים על ספסל בגן ציבורי. כשהספסל קורס יום אחד, הם מחפשים אתר חלופי. במפגש מול הייצוג של ה"נורמליות", המתווך, שבעצמו מסוכסך עם רשויות המס, נולדות סיטואציות קומיות שונות המפגישות בין שרידי תקופת הצנע של שנות ה-50 לישראל המלבלבת של שנות ה-60.

משתתפים: גדעון זינגר, יעקב בן-סירא, שמוליק סגל, רחל אטאס, שמואל רודנסקי, שרגא פרידמן, ג'טה לוקה, מיכאל גור, שושנה רביד, ברכה נאמן.
## הפקה
המימון לסרט הגיע מחברת פנורמה, שהייתה בבעלות של משפחת גרידינגר, בעלי בתי קולנוע ידועים.
תסריט: יורם גרוס, משה הדר. צילום: ניסים לאון (ניצ'ו). עריכה: דני שיק. מוזיקה: אדי הלפרין.
בסרט צפו למעלה מ-230,000 צופים והוא החזיר ההשקעה הבסיסית בו.

## קישורים חיצוניים

*  קטע קצר מן הסרט, באתר "יוטיוב"

קטגוריה:סרטי קומדיה ישראליים
קטגוריה:סרטים ישראליים משנת 1963
קטגוריה:סרטי 1963
קטגוריה:סרטי יורם גרוס
מדליית מתנדבי המילואים של המלכה

**מדליית מתנדבי המילואים של המלכה** (באנגלית: **Queen's Volunteer Reserves Medal** או בר"ת: **QVRM**) הוא עיטור מדרגה שלישית אשר ניתן עבור שירות ראוי לשבח או גבורה יוצאת דופן תוך מילוי התפקיד, בקרב מתנדבים לשירות המילואים מבין כל הזרועות, בשירות הכוחות המזוינים של בריטניה. העיטור אושר לשימוש בשנת 1999 וניתן מאז על ידי המלכה. העיטור מוגבל ל-13 הענקות בלבד בשנה.

## תיאור העיטור
העיטור מורכב ממדליה בצורת דיסק עשויה כסף. מצידה האחד מאויר ראשה של המלכה אליזבת חבושת כתר וסביבה נכתב תוארה המלכותי. מהצד השני נכתב שם העיטור על גבי מגילה (Queen's Volunteer Reserves Medal). המדליה תלויה על סרט צהוב בעל שני פסים ירוקים רחבים במרכזו, תצורה זאת נהוגה גם באות העיטור. 

אות העיטור הוא גרסה מוקטנת של העיטור אשר נענדת לא באירועים פורמליים ומורכבת בדרך כלל ממרובע בדפוס הסרט של העיטור.

## קישורים חיצוניים

## הערות שוליים

קטגוריה:הממלכה המאוחדת: עיטורים
קטגוריה:כוחות המילואים של הממלכה המאוחדת
דלקת המוח

**אנצפליטיס** (Encephalitis; בעברית: **דלקת המוח**) היא דלקת חריפה של המוח. אנצפליטיס המשולב עם מנינגיטיס קרוי מנינגו-אנצפליטיס.

## גורמים
***ויראלי** – אנצפליטיס ויראלי מתרחש כתוצאה ממעורבות של וירוסים, או באופן ישיר, או כהתפרצות לטנטית לאחר שהאדם הודבק בעבר בווירוס. הווירוס המקושר ביותר לאנצפליטיס ויראלי הוא הרפס סוג I, אולם קיימים וירוסים נוספים העלולים לגרום לכך, דוגמת נגיפי משפחת ה- Flaviviruses; וירוס קדחת מערב הנילוס ועוד.
* **אנצפליטיס מתווכת חיסונית** (Immune mediated encephalomyelitis) – הוא מצב שמופיע לאחר זיהומים ויראליים כגון שפעת, חצבת, או אבעבועות רוח וקשה להבדילו מאנצפליטיס ויראלית. במצב זה יש פגיעה נוירולוגית פרוגרסיבית מספר ימים לאחר הזיהום, אך הפגיעה יכולה להתחיל גם סימולטנית (תוך כדי המחלה) וגם מספר שבועות לאחר הזיהום. הפגיעה נובעת מתהליך בו מתבצעת דה-מייאלינזציה (הרס של שכבות המייאלין) שעלולה לפגוע קשות בגזע המח. בניקור מותני יש ריבוי של לימפוציטים ועליית חלבון קלה.
* **חיידקי או אחר** – אנצפליטיס עלול להיגרם כתוצאה מזיהום חיידקי, כגון מנינגיטיס חיידקי אשר התפשט באופן ישיר למוח, או כסיבוך של זיהום חיידקי ממקור אחר בגוף. טפילים, כגון *Toxoplasma gondii*, *Plasmodium falciparum* ו-*[[Naegleria fowleri]]* יכולים לגרום לאנצפליטיס, במיוחד אצל אנשים שמערכת החיסון שלהם חלשה יותר.

## תסמינים
התסמינים העיקריים של אנצפליטיס כוללים כאב ראש, חום, בלבול ועייפות. סימנים מתקדמים וחמורים יותר כוללים פרכוסים או התכווצויות, רעד, הזיות ובעיות זיכרון. 
בקרב ילדים, בפרט תינוקות, התסמינים הנפוצים הם עצבנות הכוללת חוסר תיאבון וחום. אנשים מבוגרים עם אנצפליטיס מדגימים תמונה קלינית של חום, כאבי ראש, בלבול ולעיתים פרכוסים.

## אבחון
בבדיקה נוירולוגית ניתן להבחין לעיתים בכך שהחולה שרוי במצב של בלבול. נוכחות של קשיון עורף בבדיקה יכולה לרמז על מעורבות של קרומי המוח כגון מנינגיטיס או מנינגו-אנצפליטיס. אבחון הפתוגן אשר גרם למחלה נעשה באמצעות ניקור מותני.

## ראו גם
* דלקת מוח מקרציות
* דלקת מוח מפושטת חריפה

## קישורים חיצוניים

* 

קטגוריה:זיהומים נגיפיים של מערכת העצבים המרכזית
קטגוריה:מחלות חיידקיות
קטגוריה:דלקת
לאדזרו ספלנצאני

**לאדזרו סְפָּלָנְצָנִי** (באיטלקית: **Lazzaro Spallanzani**; 10 בינואר 1729 – 12 בפברואר 1799) היה כומר קתולי, ביולוג ופיזיולוג איטלקי מחשובי חוקרי הטבע במאה ה-18. מחקריו תרמו רבות להפרכת תאוריית הבריאה הספונטנית ותאוריית פריפורמציה (הרעיון שיצורים מתפתחים מגרסאות מוקטנות של עצמם).

## ביוגרפיה
נולד בעיירה סקאנדיאנו (Scandiano) שנמצאת במחוז אמיליה-רומאניה בצפון איטליה. הוא התחנך בקולג' הישועי, והחל ללמוד משפטים באוניברסיטת בולוניה, אך ויתר על לימודים אלה לאחר זמן קצר ועבר ללמוד מדעים. בתחום זה קרובת משפחה מפורסמת שלו, לאורה באסי, כיהנה כפרופסורית לפיזיקה. חושבים כי משיכתו לתחום המדעי קשורה להשפעתה. הוא למד איתה פילוסופיה ומתמטיקה, וכן הוא למד בהתלהבות גדולה שפות עתיקות ומודרניות אולם איבד בהן עניין לאחר זמן קצר.

ב-1754 בגיל 25, התמנה ספלנצאני כפרופסור ללוגיקה, מטאפיזיקה ויוונית באוניברסיטת רג'ו אמיליה. בשנת 1762 הוא הוכשר לכמורה וב-1763 הוא עבר למודנה שם המשיך ללמד בקפדנות ובהצלחה רבה, אבל הקדיש את כל זמנו הפנוי למדעי הטבע.

ספלנצאני כיהן כפרופסור באוניברסיטאות באיטליה, בין השאר באוניברסיטת פאביה ואוניברסיטת פדובה. הוא ערך מסעות ברחבי המזרח התיכון, כולל בהר וזוב ובאיים הליפאריים, שם חקר את הרי הגעש.

מחקרו הוכיח כי אף יצורים מיקרוביים, כחיידקים, נוצרים מיצורים קודמים ולא בבריאה ספונטנית, הוא הוכיח כי ניתן לעקר חומרים מחיידקים. תהליך שמאוחר יותר ייקרא על שמו של לואי פסטר. הוא תיאר לראשונה את תהליך ההפריה ביונקים וביצע לראשונה בהיסטוריה הפריה חוץ-גופית והזרעה מלאכותית. תיאר את התופעה כי יצורים שונים יכולים להצמיח מחדש איברים שנקטעו מהם (כמו לטאות).

ספלנצאני היה גם פורץ דרך בחקר איכון הד - השימוש בקול על ידי עטלפים (כמו יצורים נוספים) כדי לנווט בחשיכה. אפשרויות המחקר היו מגבלות בהתחשב בטכנולוגיה של התקופה, כך שהמחקר הצטמצם לתיאור הנראה לעין בלבד. רק שנים מאוחר יותר, בשנת 1938, הצליחו דונלד גריפין ורוברט גלמבוס מאוניברסיטת הרווארד, לקבוע באמצעות טכנולוגיה מתקדמת כי השערתו של ספלנצאני נכונה. תרומה חשובה נוספת הייתה תיאור תהליך העיכול, והקביעה כי עיבוד האוכל בקיבה לא נעשה באמצעות טחינת האוכל - כפי שהיה מקובל לחשוב עד אז - אלא באמצעות פירוקו בתהליך כימי.

## קישורים חיצוניים

* 

קטגוריה:חברי האקדמיה המלכותית השוודית למדעים
קטגוריה:חוקרי טבע
קטגוריה:ביולוגים איטלקים
קטגוריה:ילידי 1729
קטגוריה:נפטרים ב-1779
יהודה קומלוש

פרופ' הרב **יהודה (אוטו) קוֹמלוֹש** (Komlos; בהונגרית: **Ottó Komlós**; 1 בדצמבר 1913, הונגריה – 24 באפריל 1988, ירושלים) היה רב בהונגריה, חוקר התרגומים הארמיים למקרא, מרצה באוניברסיטת בר-אילן וממנהלי המפעל להנצחת יהדות הונגריה ב"יד ושם".
חתן פרס ביאליק לחכמת ישראל (1978).

## ביוגרפיה
יהודה (אוטו) קוֹמלוֹש נולד בהונגריה בשנת 1913.
בשנת 1940 נסמך לרבנות בבית המדרש לרבנים בבודפשט וקיבל תואר דוקטור מאוניברסיטת בודפשט; כותרת הדיסרטציה: "מקבילות אגדיות של תרגום אונקלוס" (בהונגרית: "A targum Onkelosz aggádikus párhuzamai").

כיהן ברבנות במספר קהילות בהונגריה; משנת 1949 ועד עלייתו לישראל ב-1957 כיהן כרב בית הכנסת ברח' בוצ'קאי (Bocskay) שבבּוּדָה.
במקביל לימד בסמינר הרבני של בודפשט.

בשנת 1957 עלה לישראל. בארץ כיהן כפרופסור למקרא באוניברסיטת בר-אילן. כמו כן כיהן בפרופסורה באוניברסיטת דרופסי (כיום חלק מאוניברסיטת פנסילבניה), ושימש בה גם ספרן ראשי.

פרסם מאמרים רבים על התרגומים הארמיים למקרא. בשנת 1978 זכה בפרס ביאליק לחכמת ישראל על ספרו "המקרא באור התרגום".

במקביל לעיסוקו במדעי היהדות, כתב גם על יהדות הונגריה. במשך תשע שנים, משנת 1959 ועד דצמבר 1967, ניהל את המחלקה לזכר יהודי הונגריה ב"יד ושם". חיבר מאות ערכים בכרך של "פנקס הקהילות" המוקדש להונגריה.

קומלוש נפטר בשנת 1988 בירושלים.

## ספריו
* **המקרא באור התרגום**, תל אביב: אוניברסיטת בר-אילן: דביר, תשל"ג.


* *A targum Onkelosz aggádikus párhuzamai*, Budapest :Neuwald I. Ny., 1939. 


### בעריכתו
* **ספר זיכרון לכבוד מוהר"ר ד"ר גרשון הירשלר** (*Études orientales à la mémoire de Paul Hirschler*),, בודפשט: J. Kertész, 1950.

## לקריאה נוספת
* רימון כשר ומשה צפור (עורכים), **עיוני מקרא ופרשנות, כרך ו: ספר זיכרון ליהודה קומלוש**, רמת גן: אוניברסיטת בר-אילן, תשס"ג.
** יעל שמש, 'יהודה קומלוש – רשימת פרסומים', בתוך **עיוני מקרא ופרשנות**, ו (תשס"ג), עמ' 13–15.

## קישורים חיצוניים
* 
* 
* פנחס ארצי, 
* 

קטגוריה:בוגרי בית המדרש לרבנים בבודפשט
קטגוריה:זוכי פרס ביאליק לחכמת ישראל
קטגוריה:חוקרי מקרא
קטגוריה:חוקרי מקרא ישראלים
קטגוריה:יהודים הקבורים בהר המנוחות
קטגוריה:סגל אוניברסיטת בר-אילן: תנ"ך
קטגוריה:ישראלים ילידי הונגריה
קטגוריה:עולים בשנות ה-1950
קטגוריה:עורכי האנציקלופדיה המקראית
קטגוריה:רבנים הונגרים
קטגוריה:ישראלים שנולדו ב-1913
קטגוריה:ישראלים שנפטרו ב-1988
ג'וש קלינגהופר

שמאל|ממוזער|250px|קלינגהופר בהופעה, 2016
**ג'וש אדם קלינגהופר** (באנגלית: **Josh Adam Klinghoffer**; נולד ב-3 באוקטובר 1979) הוא רב נגן יהודי-אמריקאי, ידוע בעיקר כגיטריסט להקת הרוק רד הוט צ'ילי פפרז בין השנים 2009–2019. קלינגהופר החליף בשנה זו את עמיתו ושותפו לשעבר, הגיטריסט הקודם והוותיק של הלהקה, ג'ון פרושיאנטה, לאחר עזיבתו אותה. אחרי 10 שנים, עזב קלינגהופר את הלהקה והוחלף בפרושיאנטה עצמו. ב-2012 נכנס להיכל התהילה של הרוק אנד רול עם ה"רד הוט צ'ילי פפרז", מה שהפך אותו לחבר הצעיר ביותר בהיכל התהילה, בגיל 32.
ג'וש קלינגהופר הוא קרוב משפחה של לאון קלינגהופר, שנהרג על ידי מחבלים בשנת 1985 בספינה אקילה לאורו.

## היסטוריה
לאורך השנים ניגן קלינגהופר במספר להקות ושיתף פעולה עם אמנים ידועים. ב-1998 ניגן בלהקת הרוק האלטרנטיבי "The Bicycle Thief", לצד בוב פורסט. הלהקה הוציאה אלבום יחיד, "You Come and Go Like a Pop Song", ב-1999, והוא יצא בגרסה מחודשת גם ב-2001. קלינגהופר ניגן במסגרת הלהקה בגיטרות, קלידים ותופים. ב-2004 הקים עם פרושיאנטה וג'ו ללי את להקת הרוק האקספרימנטלי "Ataxia", בה ניגן כמתופף; הלהקה הקליטה שירים במשך שבועיים בלבד, והם יצאו במסגרת שני אלבומים, "Automatic Writing" (2004) ו-"AW II" (2007). קלינגהופר היה שותף גם לשני אלבומי סולו של פרושיאנטה בתקופה זו. שניהם שיתפו פעולה גם באלבום הסולו היחיד של קלינגהופר, "A Sphere In The Heart Of Silence", שיצא ב-2004.
ב-2007-2008 השתתף קלינגהופר באלבום "Exquisite Corpse" של להקת הארט רוק "Warpaint", לצד זמרות ומוזיקאיות הלהקה, בהן השחקנית שאנין סוסאמון, שתפקדה כמתופפת. ב-2008 הקים את להקת הרוק האקספרימנטלי "Dot Hacker", בה תפקד כגיטריסט, סולן, כותב השירים ופסנתרן; הלהקה הוציאה עד כה ארבעה שירים. לאורך השנים השתתף קלינגהופר באלבומים ומסעי הופעות של מספר אמנים ידועים, בהם נארלס בארקלי, פי ג'יי הארווי, וינסנט גאלו ובק. החל משנת 2022 הוא נגן קבוע במסע ההופעות של להקת פרל ג'אם.

## רד הוט צ'ילי פפרז
כבר ב-2007 הצטרף למספר הופעות של רד הוט צ'ילי פפרז, ותפקד כגיטריסט נוסף, ווקליסט ונגן קלידים. במהלך 2009 פרושיאנטה כבר לא תפקד כחבר בלהקה והחל להתמקד בקריירת הסולו שלו, וכך הצטרף קלינגהופר ללהקה בהקלטת אלבומם העשירי, באוקטובר 2009. בינואר 2010 הופיע לראשונה עם הלהקה כגיטריסט המוביל, ובהמשך היה שותף מלא לאלבומם של הלהקה "I'm With You" שיצא ב-2011 ו "The Getaway" שיצא ב ביוני 2016. ב-15 בדצמבר 2019 רד הוט צ'ילי פפרז הודיעה כי קלינגהופר עוזב את ההרכב אחרי 10 שנים ובמקומו חוזר ללהקה ג'ון פרושיאנטה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חברי להקת רד הוט צ'ילי פפרז
קטגוריה:גיטריסטים אמריקאים
קטגוריה:חברי היכל התהילה של הרוק אנד רול
קטגוריה:רב-נגנים
קטגוריה:אמריקאים שנולדו ב-1979
תיכון רבין (כפר סבא)

**תיכון רבין** הוא בית ספר תיכון עיוני בכפר סבא על שם יצחק רבין. בית הספר נוסד בשנת 1996, וכיום מנוהל על ידי ליאת פטלוק.

## פעילות
בבית הספר לומדים כ-600 תלמידים לאורך שלוש שנות הלימוד, מכיתה י' ועד יב'. עיקר התלמידים הם תושבי כפר סבא, וחלקם מן המועצה המקומית כוכב יאיר צור יגאל, אלפי מנשה, גינות שומרון וקרני שומרון. נוסף על מקצועות הלימוד הסטנדרטיים הנלמדים בבית הספר, קיימות בו מספר מגמות לימוד: קולנוע, פסיכולוגיה וקרימינולוגיה, מחשבים, מזרחנות, רפואה וכן מגמת כלכלה ומנהל עסקים.

בשנת 2010 החלה בתיכון רבין מסורת של "תיקון ליל שבועות", ערב המופק על ידי בוגרי מגמת מחשבת ישראל בבית הספר ונמשך עד השעות הקטנות של הלילה, ומהווה את פרויקט הסיום שלהם. בערב זה מתקיימות מספר הרצאות במקביל ובמספר סבבים על ידי אורחים נכבדים, לצד בוגרי בית הספר וסגל המורים.

לפי נתוני משרד החינוך, נכון לפברואר 2011 נמצא כי אחוזי הזכאות לבגרות הם 87.78%, וכי תיכון רבין הוא מבין 24 התיכונים המובילים בארץ מבחינה זו. גם אחוז המתגייסים לצה"ל מבית הספר הוא גבוה ביחס לממוצע הארצי.

בשנת 2015, אחרי שנים בהן צוות התיכון הפעיל תוכניות מיוחדות ללימודי יהדות ומורשת, ובראשן בית מדרש לתלמידים, הוענק לו הפרס לחינוך ע"ש ד"ר חיים קונסטנטינר, במעמד נשיא אוניברסיטת תל אביב והרקטור שלה.

בשנת 2019, נערכו בתיכון צילומים לסרט "פול גז", של הבמאי קובי מחט. בסופה של שנת הלימודים תשע"ט פרשה מנהלת התיכון רות לזר לאחר 20 שנה. אפרת חומסקי החליפה אותה בתפקיד. אפרת חומסקי פרשה מתפקידה מסיבות אישיות בנובמבר תשפ"א והוחלפה על ידי סימונה שאול, רכזת שכבת י"ב בתיכון. בשנת הלימודים תשפ"ג נכנסה טלי אביבי לתפקיד מנהלת התיכון. בשנת הלימודים תשפ"ד נכנסה ליאת פטלוק לתפקיד מנהלת התיכון.

## אירועים חריגים
במרץ 2013 בעקבות נסיעת משלחת תלמידים משכבת י"א בבית הספר למסע פולין, נשלח אל התלמידים בשוגג קובץ ובו שמות התלמידים ובחירותיהם האישיות לצוותים למסע לפולין. לצד חלק משמות התלמידים הופיעו הערות פדגוגיות, מנוסחות בשפה בוטה, בנוגע לתלמידים שיצאו למסע. תלמידי בית הספר יצאו לחצר בית הספר, עטו על עצמם שלטי מחאה עם כיתובי ההערות (סוציומט, בינונית, תינוקת מגודלת) והפגינו נגד כתיבת המסמך והדלפתו. צוות המורים התנצל בפני התלמידים וכעבור זמן מה שככו הרוחות בבית הספר.

בתחילת שנת הלימודים תשפ"א, רוססה על אחד הקירות בבית הספר כתובת גרפיטי בעלת אופי מיני ואלים. הכתובת נמחקה באותו הבוקר, אבל האחראי לאותה הכתובת לא נתפס. הכתובת בתיכון רבין הודלפה לתקשורת שבוע אחרי שהיא נכתבה, ובנוסף למקרה דומה בתיכון כצנלסון שנחשף גם הוא באותו היום הובילה להפגנות ושביתת תלמידים שמטרתה למחות על תרבות האונס ועל חוסר השקיפות שהנהלת התיכון הפגינה לפי מארגני המחאה. מספר שבועות לאחר מכן, התרחש בתיכון מקרה אלים נוסף, שבו תלמיד פצע שני תלמידים אחרים עם להב של מחדד.

## קישורים חיצוניים
* 
* זכאות לתעודת בגרות ולגיוס, באתר עיריית כפר סבא
* תיקון ליל שבועות, הפורטל המקומי של כפר סבא והסביבה
* 

## הערות שוליים

קטגוריה:כפר סבא: בתי ספר
רבין
קטגוריה:הנצחת יצחק רבין
אוטוקלב

שמאל|ממוזער|250px|לבורנטית מול שורה של אוטוקלבים
**אוֹטוֹקְלָב**, או **דוד עיקור** (על פי האקדמיה ללשון העברית: **אַקְטָר**), הוא מכשיר שנועד לבצע טיהור של כלים רפואיים, כלי מעבדה שונים ואף ציוד לקעקועים שאיננו חד-פעמי.

הפיזיקאי והמיקרוביולוג שארל שמברלן נחשב ליוצר האוטוקלב הראשון, לאחר שבנה ב-1879 פילטר חרסינה בעל נקבים זעירים מאוד, שסינן נוזלים מחיידקים.

האוטוקלבים חיוניים לטיהור מכשירים ואביזרים המשמשים בחדר ניתוח או בפעולות כירורגיות פולשניות, שבמהלכן חיידקים עלולים לחדור לגוף המטופל. נעשה בהם שימוש נרחב גם ברפואת שיניים, ברפואה וטרינרית, ולעיתים גם במעבדות לא רפואיות. גם בעלי מקצוע דוגמת מוהלים וקוסמטיקאיות משתמשים באוטוקלבים לטיהור המכשור שלהם.

פעולתם של האוטוקלבים המודרניים מבוססת על יצירת קיטור בטמפרטורה גבוהה ובלחץ אוויר גבוה.

## קישורים חיצוניים

## הערות שוליים

קטגוריה:כלי מעבדה
קטגוריה:ציוד רפואי
קטגוריה:חיטוי ועיקור
יעקב חנוך סנקביץ'

[250px|ממוזער|הרב [שמואל יצחק הילמן נואם, באירוע בין השנים 1944–1953. מימינו הרב יחזקאל אברמסקי והרב איסר זלמן מלצר, משמאלו הרב סנקביץ']]
250px|ממוזער|הלווית יעקב חנוך סנקביץ', ירושלים 1956
הרב **יעקב חנוך סֶנקֶביץ** (ה'תרנ"ד – א' בתשרי ה'תשי"ז, 1956) היה ראש ישיבת שפת אמת, חבר מועצת גדולי התורה של אגודת ישראל, נשיא כולל פולין – קופת רבי מאיר בעל הנס במשך 25 שנה, וחבר ועד הישיבות בארץ ישראל.

## תולדותיו
נולד באוסטרובצה שבאימפריה הרוסית לאביו הרב משה יהודה ואימו שרה, משפחה של חסידי גור. הוא היה תלמידו של רבי מאיר יחיאל הולשטוק הגאון מאוסטרובצה. כאשר הגיע לפרקו נשא את חייה פרידא בתו של הרב יהודה לייב פרייבוים. לאחר נישואיו עבר להתגורר בוורשא. כאשר יסד האדמו"ר רבי אברהם מרדכי אלתר מגור את ישיבת שפת אמת בשנת תרפ"ה הוא בחר ברב סנקביץ' לשמש כראש הישיבה. הוא נשא על שכמו גם את העול הכלכלי של הישיבה ונסע לארצות הברית לצורך גיוס כספים. התכתב עם האדמו"ר במכתבים בהם עסק בסוגיות התלמוד.

ביום הראשון של ראש השנה בשנת תשי"ז, כאשר שהה בעיר סן פאולו שבברזיל לצורכי הישיבה, התפלל בבית הכנסת המרכזי ונשא דרשת לחזרה בתשובה לפני תקיעת שופר. בפעם השלישית שאמר את מזמור מ"ז מספר התהילים כנהוג, קרס ונפטר במקום מדום לב. הלוויה התקיימה בישראל בערב יום כיפור. בהלווייתו הספידוהו: הרבנים הראשיים הרב יצחק אייזיק הלוי הרצוג והרב ניסים, הרב יעקב וולד רבה הראשי של סן פאולו שהגיע במיוחד להלוויה, הרב זלמן סורוצקין והרב יצחק מאיר לוין.

## משפחתו
* דוד אהרן סנקביץ 
* יחיאל נרקיס
* חנה, אשת עמנואל שחר, קצין ההנדסה הראשי הראשון בצה"ל. נכדם הוא ח"כ גלעד קריב. 
* מרים רוזן, אשת יוסף רוזן - קריין קול ישראל. בנם הוא חנוך רוזן, ובתם שרה, אשת שוקי גלבוע, ממייסדי גיתית. 
* בתיה בנין
* פנינה אמיר
* רבקה 
* רחל רוזמרין, שחיברה את הספרים "צימוקים ושקדים" ו"פנינים מבית אמא".

## ספריו
*חידושי הגרי"ח, חידושי סוגיות, שאלות ותשובות, בהוצאת חתנו הרב יצחק רוזמרין

## לקריאה נוספת
* אהרן סורסקי, **מרביצי תורה מעולם החסידות**, חלק ז, בני ברק, תשמ"ט, עמ' רמה-רפח.

## קישורים חיצוניים

* 

## הערות שוליים

קטגוריה:ירושלים: רבנים
קטגוריה:רבנים חרדים ישראלים
קטגוריה:רבני גור
קטגוריה:ראשי ישיבת שפת אמת
קטגוריה:חברי נשיאות ועד הישיבות
קטגוריה:נפטרים ב-1956
צבע הכסף

**צבע הכסף** (במקור: **The Color Of Money**) הוא סרטו משנת 1986 של הבמאי מרטין סקורסזה, שמבוסס על רומן משנת 1984 באותו השם מאת הסופר האמריקאי וולטר טוויס. זהו למעשה סרט ההמשך לסרט "אדי פלסון" ("The Hustler") משנת 1961 כאשר פול ניומן מגלם בו את אותה הדמות כעשרים שנה לאחר האירועים המתוארים בסרט הקודם.

בסרט מככבים פול ניומן, טום קרוז, מרי אליזבת מסטרנטוניו, הלן שיבר וג'ון טורטורו. התסריט לסרט נכתב על ידי ריצ'רד פרייס. על הופעתו בסרט זה זכה פול ניומן בפרס אוסקר לשחקן הטוב ביותר. על פי המבקרים, סרט זה (בנוסף לסרטים "שעשועים מסוכנים" ו"אהבה בשחקים") ביססו את מעמדו של קרוז ככוכב הוליוודי.

## רקע
הסרט ממשיך את סיפורו של שחקן הביליארד הנוכל אדוארד "פאסט אדי" פלסון (פול ניומן), דמות שהופיעה לראשונה ברומן "הנוכל" ("The Hustler") מאת טוויס, שיצא לאור בשנת 1959 (גם בעיבוד הקולנועי "אדי פלסון" משנת 1961 של ספר זה גילם ניומן את דמותו של פלסון). עלילת הסרט ממשיכה למעשה את סיפורו של פלסון, כעשרים שנה לאחר האירועים המתוארים סרט הקודם, משך זמן שבו פלסון לא עסק בנוכלות.

## תקציר העלילה
שחקן הביליארד המזדקן אדי "הזריז" פלסון (מגולם על ידי פול ניומן), אשר פרש משכבר מהעיסוק בתחום, מגלה את השחקן הצעיר, המוכשר והמבטיח וינסנט (מגולם על ידי טום קרוז) בבר המקומי. אדי מציע לווינסנט להפוך להיות בן טיפוחיו כדי שהוא ילמד אותו את כל מה שהוא יודע על המשחק וכיצד להרוויח כסף רב במשחק במרמה.

אדי לוקח את וינסנט תחת חסותו ומלווה אותו באולמות ביליארד שונים בארצות הברית, במטרה להגיע בסופו של דבר לטורניר הגמר הגדול באטלנטיק סיטי.

עם זאת, לאט לאט מתחילה יריבות בין אדי לווינסנט כאשר לבסוף, לאחר ריב, דרכיהם נפרדות. בינתיים, אדי חוזר לשחק פול בעצמו, ולבסוף, לאחר שהוא מגיע לטורניר הגמר באטלנטיק סיטי הוא מתמודד מול וינסנט.

## צוות השחקנים

## ביקורות ותגובות
הסרט זכה לביקורות חיוביות באופן כללי ולציון 91% באתר ריכוז הביקורות Rotten Tomatoes, מתוך 35 ביקורות.

## מועמדויות וזכיות בפרסים

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1986
קטגוריה:סרטי דרמה אמריקאיים
קטגוריה:סרטי ספורט
קטגוריה:סרטי מרטין סקורסזה
קטגוריה:סרטי פול ניומן
קטגוריה:סרטים המבוססים על רומנים אמריקאים
קטגוריה:סרטים שצולמו בשיקגו
כל המורה הלכה בפני רבו חייב מיתה

**כל המורה הלכה בפני רבו חייב מיתה** הוא כלל הלכתי האומר כי אסור לתלמיד להורות הלכה כאשר רבו נמצא באזור, משום שבכך הוא מראה שהוא שווה לרבו בחכמתו. כלל זה אינו תקף כלפי תלמיד חבר, ומותר לו להורות במקום רבו אך אסור לו להורות בפני רבו ממש.

## במשנה ובתלמוד
על גדולי האמוראים מסופרת זהירותם הרבה שלא להורות הלכה בפני רבם. רב חסדא שימש כדוגמה לתלמיד שכיבד את רבו וסירב להורות הלכה במקומו, שלא לפגוע בסמכותו. לפי דברי רב יוסף לאביי, בדיון על האיסור להורות הלכה במקום רבו, "אפילו ביעתא בכותחא בעו מיניה מרב חסדא כל שני דרב הונא, ולא אורי", אפילו על אכילת ביצה בכותח - דבר שברור שמותר הלכתית - שאלו את רב חסדא, בימיו של רב הונא, ולא הורה. בסורא, עירו של רב הונא, סירב רב חסדא להורות הלכה. אבל בעירו של רב חסדא, כפרי, נחשב רב חסדא למורה ההלכה.

על פי המובא בתלמוד, נדב ואביהוא נענשו בעונש מיתה בידי שמים כאשר הקריבו אש זרה, רק משום שהורו הלכה בפני רבן - משה רבינו. אודות עונשו של תלמיד שהורה בפני רבו, מובא גם במסכת עירובין:

## בראשונים
השקפתם של חכמי איוורא על עצמאות התלמיד ביחס לרבו משתקפת במקור הבא:

## היחס לפסקי הלכה של גדול הדור

בהתייחס לדברי התלמוד, ששמואל הנביא עבר על איסור מורה הוראה בפני רבו, הקשו התוספות מדוע שמואל נחשב מורה הלכה בפני רבו? הרי שמואל באותו יום פגש את עלי לראשונה, והם תרצו: "גדול הדור היה, ובא ללמוד לפניו". המהרי"ק כתב שמדברי תוספות אלו לומדים שהאיסור להורות הלכה בפני רבו חל גם על גדול הדור שאינו רבו, אם הוא בא ללמוד בפניו, ורבי ישראל איסרלן כותב שהאיסור חל לגבי גדול הדור אפילו לא בא ללמוד בפניו וכן נפסק בשולחן ערוך. 

יש שהסבירו שהאיסור להורות בפני גדול הדור חל רק על עניינים חמורים, כמו בענייני עגונות, ממזרים ושאר פסולים, ושאלות כלליות גדולות, בעוד בעניינים חמורים פחות גדולי הדור מוחלים ועל כן כל רב יכול להורות בהם.
## דיון הלכתי

בהתחשב בסגנון הלמידה הישיבתי, המבוסס על לימוד בחברותא ומתאפיין בוויכוח ומחלוקות כחלק בלתי נפרד מחוויית הלימוד, טבעו חז"ל את הביטוי: "מלחמתה של תורה", כמושג חיובי לוויכוח בעל אופי בונה, המוביל בסופו של דבר להסקת מסקנות ופסיקת ההלכה והתירו לדון בכך אפילו בפני הרב. לשם הבהרת הדברים דרשו חז"ל בתלמוד בבלי את הפסוק, על מנת להסביר את מהותה של המלחמה התורנית בין הלומדים:

הסביר זאת רש"י בפירושו: .

כך גם נפסק להלכה בספרי הפוסקים:

## הערות שוליים

קטגוריה:כללים ועקרונות בהלכה
מפעל הכוכבים

250px|ממוזער|סמל התוכנית בתשע העונות הראשונות 
**מפעל הכוכבים** (ברוסית: "**Фабрика звёзд**"; משנת 2017 ידוע בשם "**מפעל הכוכבים החדש**", **Новая фабрика звёзд**) היא תוכנית מציאות רוסית, שעלתה לשידור בערוץ 1 הרוסי באוקטובר 2002, כאשר במרכזה תחרות שירה בין כישרונות צעירים וחדשים בתחום. התוכנית מבוססת על הפורמט של התוכנית אמריקן איידול.

העונה החמישית של התוכנית הופקה על ידי הזמרת אלה פוגצ'ובה והעונה השביעית בהפקתם של קונסטנטין מלאדזה וולרי מלאדזה. החל מהעונה השמינית שינתה התוכנית את שמה ל"מפעל הכוכבים - השיבה" (Фабрика звёзд. Возвращение) ובתוכנית התמודדו גם משתתפים מהעונות הקודמות. בתוכנית מתמודדים לא רק זמרים בודדים אלא גם להקות וזוכי העונה הראשונה היו חברי להקת הפופ "קורני".

בספטמבר 2017 עלתה העונה העשירית, בערוץ Muz-TV תחת השם **"מפעל הכוכבים החדש"** (ברוסית: **Новая Фабрика Звёзд**) בהנחיית קסניה סובצ'ק.

התוכנית מבוססת על תוכנית המציאות "אקדמיית הכוכבים", ששודרה לראשונה בצרפת, ולאחר מכן בספרד.

## זוכי הפרויקט
* עונה 1, 2002
** להקת קורני
* עונה 2, 2003
** פולינה גאגארינה
* עונה 3, 2003
** ניקיטה מאלינין
* עונה 4, 2004
** אירינה דובצובה
* עונה 5, 2004
** ויקטוריה דאיינקו
* עונה 6, 2006
** דמיטרי קולדון
* עונה 7, 2007
** אנסטסיה פריחודקו
* עונה 8, 2011
** ויקטוריה דאיינקו
* עונה 9, 2012
** רוסיה — פולינה גגארינה, ויקטוריה דאיינקו, דומיניק ג'וקר, דמיטרי קולדון, ולאד סוקולובסקי
* עונה 10, 2017
** גוזל חסאנובה

## קישורים חיצוניים

* 

* מפעל הכוכבים באתר ערוץ Muz-TV

## הערות שוליים

קטגוריה:תוכניות וסדרות טלוויזיה רוסיות מבוססות על פורמט זר
קטגוריה:תוכניות מציאות רוסיות
קטגוריה:תוכניות מציאות: שירה
פנטוגרף רכבות

200px|ממוזער|שמאל|פנטוגרף יהלום ברכבת שווייצרית
**פנטוגרף** הוא מכשיר המעביר זרם חשמלי מקווי חשמל עיליים להנעת רכבות הפועלות על חשמל, רכבות קלות וחשמליות. שמו של הפנטוגרף נובע מהדמיון שיש בינו לבין מכשירי פנטוגרף המשמשים להעתקת דפוס ושרטוטים.

## המצאה
[ממוזער|שמאל|200px|שרטוט מ-[1895 המראה את הפנטוגרף בצורתו הראשונית והשטוחה בקו הרכבת בולטימור-אוהיו]] 
הפנטוגרף הומצא בשנת 1879 על ידי חברת סימנס והלסקה בגרמניה. ב-1895 הומצא פנטוגרף שטוח ושימש את קו הרכבת בולטימור-אוהיו. הצורה המוכרת יותר של הפנטוגרף, המכונה פנטוגרף יהלום הוצגה לראשונה ב-26 באוקטובר 1903 בקו הרכבת היוממי בין סן פרנסיסקו לאיסט-ביי, בקליפורניה. צילומי פנטוגרף זה מופיעים בתמונות מיום השירות הראשון של רכבת זו. בתחילת המאה ה-21 הייתה צורת היהלום של הפנטוגרף עדיין בשימוש בקווי רכבת פעילים, אף שהיא הולכת ונעלמת לטובת עיצובים חדשים יותר.

הפנטוגרף היווה שיפור מהותי למעבירי הכוח הרגילים ששימשו את הרכבות החשמליות עד להמצאתו, מכיוון שהוא אפשר לרכבות לנסוע במהירות גבוהה יותר מבלי שהמגע בין הרכבת לקווי החשמל המזינים אותה יתנתק.

### עיצוב ה-Z
שמאל|ממוזער|200px|פנטוגרף Z חד-זרועי המשמש את קווי הרכבת של השטראסה-באהן בברלין, גרמניה
הפנטוגרף המודרני הוצג ב-1955 ונקרא חצי-פנטוגרף או פנטוגרף 'Z', על-שם האות האנגלית המדמה את צורתו. הוא פותח להתמודד עם המהירויות הגבוהות שהרכבות נדרשות לנסוע בהן ועל-מנת להקטין את השטח שפנטוגרפי היהלום תפסו על גגות הרכבת. פנטוגרפי 'Z' נפוצים בכל סוגי הרכבות בימינו, החל מרכבות מהירות ביותר וכלה ברכבות קלות הנעות בתוך הערים (כמו הרכבת הקלה בירושלים). העיצוב הנוכחי מאפשר לספק כוח לרכבת בשני כיווני הנסיעה ביעילות דומה. 

## דרך פעולה
קווי הרכבת החשמליים המודרניים משתמשים בקווי מתח עיליים שמהם נמתחים חוטים המקשרים בין קו המתח לרכבת. הפנטוגרף מתנהג כקפיץ ולוחץ על קווי המתח העיליים על-מנת לספק כוח לרכבת. מסילות הרכבת עצמן משמשות כהארקה. הפנטוגרף מחליק עם תנועת הרכבת על-גבי קווי המתח ועלול ליצור גלים עומדים בקווי החשמל, אשר מורידים את המתח ומפחיתים את יעילות העברת החשמל. הדבר מונע ממערכות מסוימות להשתמש בפנטוגרפים סמוכים מדי זה לזה.

הפנטוגרף הוא היורש של עמודי-הכוח, אשר היו פופולריים במערכות הסעה קדומות יותר. עדיין נעשה שימוש בעמודי-כוח באוטובוסים חשמליים, שאינם מאפשרים שימוש בפנטוגרף עקב הצורך בגמישות יתרה ובמעגל חשמלי אחר. גם רכבות חשמליות שמסלולן כולל סיבובים חדים רבים מחייבות שימוש בעמודי-כוח, כמו הרכבת הקלה בטורונטו, אשר בקנדה.

למרות שהפנטוגרף הוא רגיש ויקר יותר מספקי כוח תחתיים (בדמות מסילה שלישית בין פסי הרכבת), הוא זה השולט בנוף התחבורה הציבורית החשמלית, מכיוון שהוא מאפשר שימוש במתח גבוה יותר. 

על-מנת שהפנטוגרף לא יתכווץ בפתאומיות ויתנתק ממקור המתח נעשה שימוש באוויר דחוס הלקוח ממערכת הבלמים של הרכבות. אוויר דחוס זה דוחף את הפנטוגרף כנגד קווי המתח או מוריד אותו כאשר יש צורך בכך. כמו כן, על-מנת למנוע מהפנטוגרף להתנתק מקו המתח כאשר מערכת הבלמים אינה מספקת לו אוויר דחוס כנדרש, הוא מחובר בעזרת תפסים לקו המתח ונאחז בו.

## קישורים חיצוניים

* 

פנטוגרף
הדיילי סטאר (לבנון)

**הדיילי סטאר** (באנגלית: **The Daily Star**) היה יומון לבנוני בשפה האנגלית המופץ בלבנון, במדינות ערב (בייחוד במדינות המפרץ הפרסי) ובמדינות המערב. העיתון פונה בעיקר לשכבה המשכילה הלבנונית במזרח התיכון ובתפוצה. העיתון נוסד בשנת 1952 על ידי כאמל מרווה והיה בבעלות משפחתו עד שנת 2010.

העיתון מכסה חדשות מקומיות בלבנון בתחומי הפוליטיקה, הדת והעסקים וכן את חדשות האזוריות, בעיקר באזורי הלבנט ומצרים. כעיתון המיועד לאינטליגנציה לרוב הוא נוקט בעמדות התואמות את העמדות של הפלגים נוצריים המתונה והסוניים. ככלל, העיתון תומך במאבקו של ארגון החזבאללה בישראל אך מסתייג מן המעורבות החמושה של הארגון בפוליטיקה הלבנונית ומהכיבוש הסורי.

## היסטוריה
העיתון נוסד ביוני 1952 על ידי המוציא לאור כאמל מרווה ששימש גם כעורך הראשי ומו"ל של היומון הערבי אל-חיאת. העיתון נועד במקורו לעובדים זרים שעסקו בתעשיית הנפט הלבנוני ובהמשך הפך למבוקש על ידי לבנונים שהיגרו מארצם אל מעבר לים, עבור מהגרים הללו פעמים רבות ערבית כבר לא הייתה השפה הראשונה. לאחר רציחתו של מרווה בשנת 1966 תפשה את מקומו אלמנתו סלמה אל-ביסר שהמשיכה בהוצאת העיתון עד פרוץ מלחמת האזרחים עת הפכו משרדי העיתון לשדה קרב.

בתחילת 1983, כאשר עלו תקוות לסיום המלחמה בעקבות הפלישה הישראלית, ניסה בנו הבכור של כאמל, ג'מיל, ולצדו שני אחיו מאלכ וכרים, להשיק את העיתון מחדש. אף על פי שהעיתון החל לצאת לאור בנובמבר של אותה שנה בעקבות החרפת מלחמת האזרחים, ביוני 1985 הפך העיתון לשבועון למשך שנה, ולאחריה הופסק פרסומו בעקבות בריחת רבים מן הכותבים והקוראים מלבנון.

לאחר הסכם טאיף שסיים את מלחמת האזרחים בשנת 1991 ותחילת תהליך השיקום שב היומון לצאת בשנת 1996 עם צוות כותבים חדש אך עדיין תחת עריכתו של ג'מיל מרווה. החל משנת 2000 יוצא העיתון בשיתוף המהדורה הבינלאומית של ההרלד טריביון ברוב העולם הערבי. בסוף 2010 הדיילי סטאר נרכש על ידי משקיעים חדשים המבקשים הפוך את העיתון לעיתון כלל ערבי הפונה לפזורה הערבית במדינות המערב.

בשל שינויים בהרגלי הצריכה ותגובות שליליות כלפי כלי תקשורת בבעלות פוליטית אחרי מהפכת ה-17 באוקטובר, העיתון החל לאבד הכנסות וקוראים. ב-4 בפברואר 2020 הודיע העיתון על עצירה זמנית בהדפסתו בשל בעיות כלכליות. ב-13 באוקטובר 2021 הופסק גם עדכון האתר של היומון. מספר שבועות מאוחר יותר, ב-31 באוקטובר, נסגר הדיילי סטאר באופן רשמי.

## קישורים חיצוניים
* 

לאומיות
קטגוריה:עיתונים באנגלית
קטגוריה:לבנון: עיתונים
פאן גאנג

**פאן גאנג** (באנגלית: **Fan Gang**; בסינית: **樊刚**; נולד ב-1953) הוא אחד מהכלכלנים הבולטים בסין ואחד מהתומכים הפעילים ביותר בעד רפורמות בסין.

כיום הוא מתגורר בבייג'ינג, ומכהן כפרופסור בבית הספר לבוגרים של האקדמיה הסינית למדעי החברה, כמו גם כמנהל מכון המחקר לכלכלה לאומית של סין.

הוא גם מכהן כנשיא של קרן הרפורמה של סין.

## ביוגרפיה

פאן גאנג שירת כיועץ לארגונים רבים, בכללם ועדת המדיניות הכספית של הבנק העממי של סין (People's Bank of China). הוא מומחה למקרו-כלכלה של פיתוח ארוך-טווח, סחר בינלאומי ושער המטבע, יחסי חוץ וההשתלבות האזורית של סין באסיה.

הוא ידוע בעיקר בעיסוקו בנושאים כמו הסיכון הכספי הסיני ומערכת הרפורמות הפיננסיות, חילופי המשטרים הזרים והערכתם, הרפורמה הכלכלית בסין וגלובליזציה.

בשנת 2015 הוא זכה בפרס להתחדשות בתחום הכלכלה (ביחד עם לין איפו).

## השכלה

פאן גאנג למד במחלקה לכלכלה של אוניברסיטת חביי וקיבל תואר בכלכלה פוליטית ב-1982. הוא למד כלכלה מערבית במחלקה לכלכלה של בית הספר לבוגרים של האקדמיה הסינית למדעי החברה בשנים 1982 עד 1985. בשלב הבא למד בשנים 1988-1985 באוניברסיטת הרווארד וקיבל דוקטורט בכלכלה.

## פרסומים

פאן גאנג פרסם מעל 100 מחקרים אקדמיים, מעל 200 מאמרים בכתבי עת ועיתונים ברחבי תבל ושמונה ספרים על מקרו-כלכלה וכלכלת המעבר. כיום הוא כותב סדרת כתבות חודשית בשם "Enter the Dragon" (כניסת הדרקון).

הן מתפרסמות בעיתון המלכ"ר Project Syndicate. ב"כניסת הדרקון" סוקר פאן גאנג את המגמות שמעצבות את הכלכלה הסינית ומסביר מה משמעותן עבור יתר העולם.

## משרות והישגים משמעותיים
### בהווה

* מנהל, מכון המחקר לכלכלה לאומית.

* נשיא, קרן הרפורמה של סין.

* פרופסור, בית הספר לבוגרים של האקדמיה הסינית למדעי החברה.

* חבר, הוועדה המייעצת של משרד העבודה והביטחון החברתי של סין.

* חבר, הוועדה המייעצת של מרכז הונג קונג למדיניות כספית.

* חבר, ועדת המדיניות הכספית של הבנק העממי של סין.

* יועץ, מנהל סחר החליפין של משרד החוץ.

* יועץ בינלאומי, המרכז לפיתוח בינלאומי, אוניברסיטת הרווארד.

* דירקטור שאינו חבר הנהלה, חברת הביטוח פינג אן.

* עמית בפורום הכלכלי העולמי (מאז 1994)

* עמית של החברה לכלכלה סינית (ארצות הברית, מאז 1993)

* יועץ לבנק העולמי לתוכנית הפיתוח של האו"ם, לוועדת הכלכלה החברתית של האו"ם באסיה ובאוקיינוס השקט, ולארגון לשיתוף פעולה ולפיתוח כלכלי.

### 2008

פאן גאנג דורג במקום ה-33 ברשימת "מאה האינטלקטואלים הציבוריים הבולטים בעולם" בידי כתבי העת Foreign Policy ו-Prospect.

### 1995

פאן גאנג זכה באות "המנהיג העולמי של המחר" מאת הפורום הכלכלי העולמי בדאבוס.

## קישורים חיצוניים

* דיוקן של פאן גאנג, www.neri.org (בסינית)

## הערות שוליים

קטגוריה:כלכלנים סינים
קטגוריה:סינים שנולדו ב-1953
מציאות נושכת

**מציאות נושכת** (אנגלית: **Reality Bites**) הוא סרט דרמה קומי אמריקאי משנת 1994 מאת הלן צ'ילדרס, בבימויו ובכיכובו של בן סטילר, ובין הראשונים שבישרו את רעיון תוכניות הריאליטי. העלילה מתמקדת בלליינה אותה מגלמת וינונה ריידר אשר שואפת להיות יוצרת. לליינה מתעדת את החיים בשולי החברה בסרט דוקומנטרי שהופך בהמשך לתוכנית ריאליטי.

## עלילת הסרט
הסרט דן בהתהוות דור ה-X ומתמקד בלליינה ושלושת חבריה. טרוי (אית'ן הוק) חברה של לליינה (וינונה ריידר) אינו מצליח להישאר בעבודות בעוד הוא מנהל חיי רוקיסט בלילות. ויקי מנהלת קשרים רומנטיים עם עשרות בחורים ועובדת כמוכרת בגאפ. סמי הוא הומו שנמנע מלקיים יחסים רומנטיים עקב החשש מתגובת הוריו. לאחר מעשה אימפולסיבי, לליינה מאבדת את עבודתה ושוקעת בדיכאון שמוביל אותה לנהל שיחת טלפון ארוכה ויקרה. היא משלמת את המחיר באמצעות כרטיס דלק שקיבלה מאביה. עקב הנסיבות, הארבעה מוצאים עצמם מתגוררים באותה דירה. בהמשך לליינה מכירה את מייקל (בן סטילר) לאחר שהיא זורקת בדל סיגריה אל מכוניתו. הקשר בין השניים מוביל לפרסום תיעודה של לליינה. לבסוף לליינה נאלצת לבחור בין טרוי למייקל.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:סרטים אמריקאיים
קטגוריה:סרטי 1994
קטגוריה:סרטי דרמה קומית
נדלר

**נדלר** הוא שם משפחה ממקור גרמני שפירושו "יצרן מסמרים" או "יצרן תיל".

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
שחייה באולימפיאדת מוסקבה (1980)

שמאל|150px
שמאל|150px

**[[אולימפיאדת מוסקבה (1980)]]** נערכה במוסקבה, ברית המועצות. תחרויות השחייה נערכו בין 20 ביולי 1980 ל-27 ביולי 1980. 26 משחים נערכו במשחקים אלו (13 לנשים ו-13 לגברים), בהשתתפות 333 משתתפים (143 נשים ו-190 גברים) מ-41 מדינות.

## אירועים בתחרויות השחייה
**[[מזרח גרמניה]]** () זכתה בתחרות לאחר שצברה 12 מדליות זהב (הנשים זכו ב-11 מדליות זהב) ו-30 מדליות בסך הכול. שנייה בתחרות הייתה ברית המועצות () עם 8 מדליות זהב (הגברים זכו ב-7 מדליות זהב) ו-22 מדליות בסך הכול.

נבחרת השחייה של ארצות הברית () על שלל כוכביה, שיאני עולם ואלופי עולם (השחיינים: ראודי גיינס, מייק ברונר, בריאן גודל, ריק קארי, סטיב לנדקוויסט, ג'סי ואסאלו, ועוד. השחייניות: טרייסי קולקינס, סינתיה וודהד, מרי טי מאהר, לינדה ג'זק, ננסי הוגסהד ועוד) וכן שחיינים רבים ממדינות מערב אירופה ואוסטרליה (טרייסי ויקהאם ), נעדרו ממשחקים אלו בשל החרם על ברית המועצות שפלשה לאפגניסטן.

### השחייניות הבולטות
אינס דירס () זכתה ב-5 מדליות, מהן שתי מדליות זהב, שתי מדליות כסף ומדליית ארד אחת, קארן מטשוק () זכתה ב-4 מדליות, מהן 3 מדליות זהב ומדליית כסף אחת, ברברה קראוזה () זכתה ב-3 מדליות זהב וריקה רייניש () זכתה ב-3 מדליות זהב, ארבעתן ממזרח גרמניה.

### השחיינים הבולטים
ולדימיר סלניקוב () זכה ב-3 מדליות זהב וקבע שיא עולם אחד היחידי לגברים, סרגיי קופליאקוב () זכה ב-3 מדליות, מהן 2 מדליות זהב ומדליית כסף אחת ואנדריי קרילוב () זכה אף הוא ב-3 מדליות, מהן מדליית זהב אחת ושתי מדליות כסף.

### שיאי עולם
בסך הכול נקבעו 10 שיא עולם חדשים, מהם 9 לנשים ו-1 לגברים.

#### גברים
* ולדימיר סלניקוב (), קבע שיא עולם חדש במשחה ל-1500 מטר חופשי בתוצאה של 14:58.27 דקות.

#### נשים
* ברברה קראוזה (), קבעה שיא עולם חדש במשחה ל-100 מטר חופשי בתוצאה של 54.79 שניות.
* ריקה רייניש () השוותה את שיא העולם במשחה ל-100 מטר גב, תוך כדי משחה שליחות 4x100 מטר מעורב כשקבעה תוצאה של 1:01.51 דקות.
* ריקה רייניש (), קבעה שיא עולם חדש בשלב המוקדמות במשחה ל-100 מטר גב בתוצאה של 1:01.50 דקות.
* ריקה רייניש (), קבעה שיא עולם חדש במשחה ל-100 מטר גב בתוצאה של 1:00.86 דקות.
* ריקה רייניש (), קבעה שיא עולם חדש במשחה ל-200 מטר גב בתוצאה של 2:11.77 דקות.
* אוטה גווניגר (), קבעה שיא עולם חדש בשלב המוקדמות במשחה ל-100 מטר חזה בתוצאה של 1:10.11 דקות.
* פטרה שניידר (), קבעה שיא עולם חדש במשחה ל-400 מטר מעורב אישי בתוצאה של 4:36.29 דקות.
* רביעיית השליחות של מזרח גרמניה (), קבעה שיא עולם חדש במשחה 4x100 מטר חופשי בתוצאה של 3:42.71 דקות.
* רביעיית השליחות של מזרח גרמניה (), קבעה שיא עולם חדש במשחה 4x100 מטר מעורב בתוצאה של 4:06.67 דקות.

## טבלת המדליות

## הזוכים במדליות
### נשים

### גברים

## קישורים חיצוניים

* שחייה באולימפיאדת מוסקבה (1980), באתר סימוכין ספורט אולימפי

*
1980
קטגוריה:ענפי ספורט באולימפיאדת מוסקבה (1980)
יד טבנקין

**יד טבנקין** (ע"ש יצחק טבנקין) היא עמותה רשומה, הפועלת כמרכז רעיוני למחקר ותיעוד של התנועה הקיבוצית. מטרתה לשמר את הזיכרון ההיסטורי של התנועה הקיבוצית ולחקור את קורותיה בעבר ובהווה. בנוסף למחקר, המרכז הוא גם הוצאה לאור המפיצה ספרים של מומחים בתחום. המרכז מקיים ימי עיון, כנסים וסמינרים. בית יד טבנקין ממוקם בקמפוס סמינר אפעל ברמת אפעל. במקום נמצאת גם מצבתו המקורית של דב בר בורוכוב.

## היסטוריה
עמותת יד טבנקין נוסדה בשנת 1971 על ידי קבוצת חברים מתוך הקיבוץ המאוחד. ב-1979 נבנה הבית שבו מתקיימת פעילות המוסד, וב-1981 היא נרשמה כעמותה. כמו כן הוקמה קרן המבטיחה את קיומה של העמותה על כל מרכיביה. בין חבריה הראשונים של העמותה נמנו יעקב זק, משה אולניק, פטר גלבוע, ישראל גלילי, זאב כץ, אליעזר לוין, זאב צור, יעקב צור, יוסקה רבינוביץ, דני רוזוליו, יצחק תמיר (סטופה), צבילי בן משה.

## פעילות המרכז
במרכז יד טבנקין קיים ארכיון היסטורי ועכשווי של התנועות הקיבוציות השונות, כמו כן ארכיון של תנועות נוער רבות בישראל ובעולם. בארכיון נמצאות אסופות של אנשי ציבור רבים, אוספי עלונים של הקיבוצים, כרזות ומוצגים נוספים. במרכז קיימת ספרייה בעלת אוסף ייחודי בהיקפו בנושא הקיבוץ והקומונות בעולם, הכולל ספרי עיון, ספרי קריאה ועיתונים.

יד טבנקין מקיים מחקר מקיף בנושאי התנועה הקיבוצית ומדעי החברה, הן בתחום ההיסטורי והן העכשווי. כמו כן, המרכז הוא גם הוצאה לאור שפרסמה מאות ספרים. המרכז מעניק מלגות עידוד לעבודות מחקר ועיון.

יד טבנקין נמצא בסמינר אפעל. בסמינר מתקיימים ימי עיון, סדנאות וכנסים בנושאים הקשורים לקיבוץ, להתיישבות השיתופית, לתנועות הנוער ולנושאים משיקים. 

## מיזם הנגב המערבי והגליל
מיזם הנגב המערבי והגליל הושק לאחר אסון שבעה באוקטובר, בשיתוף עם יד יערי והתנועה הקיבוצית. מטרתו לתעד, לחקור ולהפיץ את קורות קיבוצי הגבולות מאז השבעה באוקטובר, כמו גם את תרומתם לאזור ולמדינה מאז הקמתם. 
File:Ya'akov Zerubavel mosaic in Ramat Ef'al.jpg|פסיפס של יעקב זרבבל בבניין העמותה ברמת אפעל
File:Ramat efal 029.JPG|מצבת דב בר בורוכוב ברמת אפעל סמוך לבניין יד טבנקין
File:Davar Archive in Yad Tabenkin.jpg|ארכיון של עיתוני דבר בספריית יד טבנקין

## קישורים חיצוניים
* 
* 
* 

* 
* המועצה ה-71 של הקיבוץ המאוחד בעין חרוד, לכבוד יצחק טבנקין (תיק מתוך ארכיון יד טבנקין).
* אתר מיזם הנגב המערבי והגליל 

## הערות שוליים

קטגוריה:הוצאות ספרים בישראל
קטגוריה:מכוני מחקר בישראל
קטגוריה:רמת גן: מבנים
קטגוריה:ישראל: עמותות
קטגוריה:מבנים ואתרים שתכנן חנן הברון
קטגוריה:ישראל: חברות שהוקמו ב-1971
מטה המודיעין של משרד ההגנה (יפן)

**מטה המודיעין של משרד ההגנה היפני** (ג'וֹהוֹהוֹנבּוּ; ביפנית: **情報本部**) הוא ארגון מודיעין צבאי ומודיעין אותות ואחת מסוכנויות הביון הגדולות ביותר ביפן. הוקמה על פי המודל של ה-DIA האמריקני ב-1997.

## מבנה
* מחלקת אדמיניסטרציה
* מחלקת תכנון
* מחלקת קרטוגרפיה - ניתוח צילומי לוויין
* מחלקת מודיעין אותות
* המחלקה האנליטית
* מחלקת מודיעין מאוחד - תיאום עם שאר שירותי הביון של יפן

## ראשי הארגון
* מסָהירו קונימי
* פומיו אוטה
* קן-איטירו הוקאדזונו (לשעבר מפקד מטה חיל האוויר היפני) 
* קוז'י סימוהירה

## קישורים חיצוניים

* 

## הערות שוליים

קטגוריה:יפן: צבא וביטחון
ארת'לינגס

**ארת'לינגס** (באנגלית: **Earthlings**, "בני־ארץ") הוא סרט תיעודי העוסק בשימוש בבעלי חיים על ידי האנושות למטרות חיות מחמד, מאכל, לבוש, בידור, ומחקר מדעי.

הסרט יצא לאור בשנת 2005 ומקוריין על ידי השחקן חואקין פיניקס. את הפסקול של הסרט יצר המוזיקאי מובי. הפילנתרופ האוסטרלי, פיליפ וולן עזר במימון סרט זה. בסרט הוצגו עבודות של האמנית הבריטית סו קו.

## מהלך הסרט
ארת'לינגס משתמש בצילומי וידאו שצולמו דרך מצלמות נסתרות ומתאר את הסבל שעובר על בעלי החיים אשר מועסקים בכפייה על ידי תעשיות שונות למטרות כמו מאכל, חיות מחמד, בידור, ספורט, ומחקר מדעי ורפואי או בבתי מחסה וחוות מתועשות.

## קידום, שיווק ופרסים
חואקין פיניקס הגיב על הסרט: 
בנוסף הגיב פיטר סינגר, מחבר הספר "שחרור בעלי-החיים", על הסרט: "אם הייתי יכול לגרום לכל האנשים בעולם לראות סרט אחד, זה יהיה ארת'לינגס".

הפילוסוף טום ריגן הגיב גם הוא ואמר "בשביל אלה שראו את ארת'לינגס, העולם אף פעם לא יהיה אותו דבר".

הסרט זכה בפרסי "הסרט הדוקומנטרי הטוב ביותר" בפסטיבל הסרטים האמנותי ופסטיבל הסרטים של סן דייגו, וזכה בפרס "הסרט בעל התוכן הטוב ביותר" בפסטיבל הסרטים הבינלאומי של בוסטון.

חואקין פיניקס זכה בפרס על פעילות הומניטרית בעקבות מעורבותו בסרט.

בבוקר 21 ביולי 2020 חטף פעיל זכויות בעלי חיים אוקראיני אוטובוס ובו 16 איש. הפעיל שחררם באמצע הלילה, לאחר שנשיא אוקראינה וולודימיר זלנסקי פרסם בפייסבוק המלצה על ארת'לינגס. ההמלצה שנמחקה לאחר שחרור השבויים.

## ראו גם
*זכויות בעלי חיים
*גארי יורופסקי

## קישורים חיצוניים
* 

* Earthlings - האתר הרשמי של הסרט
* ארת'לינגס - האתר הרשמי בעברית
* ארת'לינגס - הסרט לצפייה ישירה עם תרגום בעברית, באתר יוטיוב

קטגוריה:סרטי 2005
קטגוריה:סרטים תיעודיים אמריקאיים
קטגוריה:זכויות בעלי חיים

## הערות שוליים
הסכם קלוג–בריאן

**הסכם קלוג–בריאן** (הידוע גם בשם "ההסכם לשלום עולמי") נחתם ב-27 באוגוסט 1928 על ידי 15 מדינות. ההסכם היה הצהרה למניעת שימוש במלחמה תוקפנית ואסר על שימוש במלחמה כמדיניות לאומית למעט במקרה של הגנה עצמית.

## חתימה ואשרור
טיוטה ראשונה של ההסכם הופצה בין המדינות באפריל 1928. ההסכם נקרא על שם מחבריו מזכיר המדינה האמריקאי פרנק קלוג ושר החוץ הצרפתי אריסטיד בריאן. בעקבות הערות של בריטניה, הוכנס לתוך ההסכם סעיף הקובע שאם אחת המדינות פותחת במלחמה פוקעת המחויבות של שאר המדינות החתומות. ביולי 1928 הופץ ההסכם בין 15 מדינות ולאחר שאלו הסכימו לחתום עליו אורגן טקס החתימה בפריז. לטקס החתימה הוזמנה קבוצה מצומצמת של מדינות נבחרות, ואחרות לא הוזמנו על אף בקשתן. שאר המדינות הוזמנו לאשרר את ההסכם עד כניסתו לתוקף. במהלך הטקס הוקרא נוסח האמנה וחמישה עשר הנציגים חתמו על שני הנוסחים הרשמיים, באנגלית ובצרפתית. 

חמש עשרה המדינות החתומות היו: ארצות הברית, צרפת, איטליה, יפן, גרמניה, פולין, צ'כוסלובקיה, בלגיה ושבע מדינות חבר הלאומים הבריטי: הממלכה המאוחדת, אירלנד, דרום אפריקה, הודו, אוסטרליה, קנדה וניו זילנד.

תאריך כניסת ההסכם לתוקף נקבע ל-24 ביולי 1929 והוא נרשם בסדרת האמנות של חבר הלאומים ב-4 בספטמבר 1929.

ההסכם אושר על ידי הממלכה המאוחדת ב-2 במרץ 1929. בארצות הברית, ההסכם אושר על ידי הסנאט ברוב של 85 נגד 1. 

לאחר החתימה הודיעו מדינות רבות על הצטרפות לאמנה. ברית המועצות הודיעה באוגוסט 1928 באיגרת מפורטת על הסכמתה להסכם, והייתה המדינה הראשונה שאשררה את ההסכם באופן רשמי, בספטמבר 1928. באותו זמן הודיעו על הצטרפות גם יוגוסלביה, רומניה, פורטוגל ושווייץ. בתחילת ספטמבר הודיעו על הצטרפות גם: סין, דנמרק, ליטא וטורקיה. עד כניסתו לתוקף הצהירו על קבלת ההסכם גם אפגניסטן, אלבניה, אוסטריה, בולגריה, הרפובליקה הדומיניקנית, מצרים, אסטוניה, אתיופיה, פינלנד, גואטמלה, הונגריה, איסלנד, לטביה, ליבריה, הולנד, ניקרגואה, נורווגיה, פנמה, פרו, סיאם ושוודיה. 

מאוחר יותר הצטרפו גם איראן, יוון, הונדורס, צ'ילה, לוקסמבורג, העיר החופשית דנציג, קוסטה ריקה, וונצואלה. 

בשנת 1971 הצטרפה גם ברבדוס להסכם.

## השפעה
חתימת ההסכם זכתה לפרסום רב בעולם ותקוות לסיום עידן המלחמה. עם זאת, היו שהזהירו שחתימת ההסכם, ללא פתרון הבעיות בין המדינות, לא ימנע מלחמות. נציג גרמניה ביקש, לאור חתימת ההסכם, להאיץ את פינוי המעצמות מחבל הריינוס ובריטניה וצרפת שללו זאת. בעקבות ההסכם, נמנעו המדינות שהיו חתומות על ההסכם להכריז באופן רשמי על מלחמה אם פתחו בה. כך היה, בין השאר, עם הפלישה היפנית למנצ'וריה, המלחמה האיטלקית-אתיופית השנייה, מלחמת החורף והמערכה בפולין.

## קישורים חיצוניים

* 

## הערות שוליים

קטגוריה:דיני מלחמה
קלוג-בריאן
קטגוריה:1928
קלוג-בריאן
קלוג-בריאן
קלוג-בריאן
קלוג-בריאן
קלוג-בריאן
קלוג-בריאן
קלוג
קלוג-בריאן
קלוג-בריאן
קלוג-בריאן
אבי דור

**אבי דור** (נולד ב-28 באפריל 1957) הוא שחקן, זמר, מלחין ובמאי ישראלי.

## ביוגרפיה
דור נולד בברזיל, בשם **זלמן אברהם וגנר**, לאהרון ושרה, שהגיעו לברזיל מלטביה. ב-1961, בגיל ארבע וחצי, עלה לישראל וגדל בקריית ים. עד לגיוסו לצה"ל קראו לו בשם 'זלמן'.

בצבא שירת בחבורת הזמר של פיקוד הצפון. לאחר שחרורו בשנת 1980 היה חבר בלהקת "בצל ירוק 80", להקה שהוקמה מבוגרי להקות צבאיות ביוזמת דודו אלהרר, כדי למלא את החלל שנוצר לאחר פירוקן בידי רפול. הלהקה העלתה תוכנית אחת בשם "הלהקה האחרונה", והופיעה בפסטיבל הזמר המזרחי "למנצח שיר מזמור", וכן גם בשירוויזיון אך לא זכתה להצלחה והתפרקה באותה שנה. עוד באותה שנה שיחק דור בסרט הישראלי "חמש חמש".

בשנת 1983 הופיע לראשונה בתוכנית לילדים, כשהחליף את נתן דטנר בתפקיד החתול שמיל.

לפרסום טלוויזיוני ראשוני זכה דור כשהופיע בקדם-אירוויזיון 1989 עם השיר "מביט מהצד", שאת מילותיו כתב בעצמו, והלחין מירון מינסטר. דור ביצע את השיר בליווי קולי של להקת "שם זמני" (הוקמה לצורך שיר זה בלבד), שבה היו חברים משה בן-בסט, איציק אזולאי, ירונה הראל ומירון מינסטר שגם ניגן בפסנתר. השיר בוצע חלקית בא-קפלה בסגנון דו-וופ, עם הרמוניות קוליות, ברוח השיר "The Longest Time" של בילי ג'ואל. "מביט מהצד" הגיע למקום השביעי בתחרות.
באותה השנה השתתף בתוכנית לפורים "משלוש יוצא אחד" לצד לאה לופטין ורחלי חיים אשר שודרה בטלוויזיה החינוכית.

בשנת 1992 השתתף דור בשנית בקדם אירוויזיון עם השיר "טווידלדידי טווידלדידם" שגם את מילותיו כתב בעצמו, והלחין מירון מינסטר והשיר זכה במקום העשירי.
באותה שנה הוא הנחה את הפסטיגל לצד חנוך רוזן וחני נחמיאס.

דור זכה להצלחה גדולה בקהל הילדים כשהצטרף להרכב השני של שלישיית "הופה היי", לצד יגאל בשן ואהרון פררה. התוכנית שודרה בערוץ הראשון בשנים 1990–1995 והניבה שש עונות, חמישה אלבומים ושש הצגות בימתיות. השלישייה נחלה הצלחה גם בפסטיגל: בשנת 1992 זכתה במקום הראשון עם השיר "היי עצור", בשנת 1993 במקום השני עם השיר "עושים שמח", ובשנת 1995 במקום השני עם השיר "כשיש לך חבר". באוקטובר 2000 התפרקה השלישייה.

בין השנים 1994- 1995 הוא הנחה את התוכנית "חיות וחיוכים" ששודרה בערוץ הראשון.

בשנת 2001 שב דור לשתף פעולה עם אהרון פררה, והם שרו כצמד את השיר "רוזָה ורוזֶ'ה" בפסטיבל הזמר והפזמון תשס"א. דור הלחין את השיר למילים של חמוטל בן זאב. השיר הגיע למקום השלישי.

בשנות האלפיים עבר דור ממשחק לבימוי, והחל לביים הצגות לילדים ומופעי בידור למבוגרים. בשנת 2005 ביים את המופע המצליח "ספונג'ה בעיר הגדולה" בהשתתפות עירית ענבי, חני נחמיאס וציפי שביט. בשנת 2008 ביים את המופע "טעם החיים" בהשתתפות דודו טופז.

בשנת 2011 גילה את מיכל הקטנה וביים לה דיסק לילדים ומופע קיץ. לאחר מכן ביים את ההצגה "השיר שבלב", "מיכל הקטנה בממלכת האהבה". כמו כן ביים את הסדרה "מיכל הקטנה רוצה להיות גדולה" ששודרה ב-yes ב-2012.

## חיים אישיים
דור נשוי ואב לבן ובת.

## קישורים חיצוניים

*  
* 

## הערות שוליים

קטגוריה:זמרים השרים בעברית
קטגוריה:זמרי פופ ישראלים
קטגוריה:שחקני קולנוע וטלוויזיה ישראלים
קטגוריה:במאי תיאטרון ישראלים
קטגוריה:משתתפי פסטיבל הזמר והפזמון
קטגוריה:משתתפי פסטיבל הזמר המזרחי
קטגוריה:מתמודדי קדם-האירוויזיון
קטגוריה:חברי להקת פיקוד הצפון
קטגוריה:זוכי הפסטיגל
קטגוריה:ישראלים ילידי ברזיל
קטגוריה:ישראלים שנולדו ב-1957